

Dažďová záhrada pri obecnom úrade Dolné Dubové

Centrálny krízový fond regionálnej a miestnej samosprávy trnavského kraja „CKF TTSK“ poskytol obci Dolné Dubové 3000,- € na projekt „Dažďová záhrada pri obecnom úrade Dolné Dubové“. Touto cestou sa chceme poďakovať TTSK za finančný príspevok z CKF. Za tieto finančné prostriedky sa vybudovala pri obecnom úrade dažďová záhrada s rôznymi vrstvami a frakciami kameniva, kde sa bude dažďová voda zadržiavať a následne postupne vsakovať do podložia. Zároveň sa po obvode vysadili rôzne druhy trvaliek, ktoré po rozkvitnutí dotvoria dojem záhrady. Zvyšná plocha zelene pri obecnom úrade sa skrášlila a skultúrnila výsadbou stromov, okrasných kvetín, tráv a živým plotom.







